CELEX: 32009D0110
Language: da
Date: 2009-02-10 00:00:00
Title: 2009/110/EF: Kommissionens beslutning af 10. februar 2009 om EF-tilskud til aktioner af hastende karakter til bekæmpelse af Newcastle disease i Tyskland i 2008 (meddelt under nummer K(2009) 712)

11.2.2009   
            
            
               DA
            
            
               Den Europæiske Unions Tidende
            
            
               L 40/31
            
         
      KOMMISSIONENS BESLUTNING
   
   af 10. februar 2009
   om EF-tilskud til aktioner af hastende karakter til bekæmpelse af Newcastle disease i Tyskland i 2008
   (meddelt under nummer K(2009) 712)
   (Kun den tyske udgave er autentisk)
   (2009/110/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og artikel 4, stk. 2, og
   ud fra følgende betragtninger:
   
               (1)
            
            
               Newcastle disease er en infektiøs virussygdom, som forårsager høj dødelighed blandt fjerkræ.
            
         
               (2)
            
            
               I tilfælde af et udbrud af Newcastle disease er der en risiko for, at sygdomsagensen spreder sig til andre fjerkræbedrifter både i den pågældende medlemsstat og til andre medlemsstater og tredjelande via handel med levende fjerkræ eller produkter heraf.
            
         
               (3)
            
            
               Et udbrud af sygdommen kan derfor hurtigt få epidemiske proportioner og dermed gå voldsomt ud over fjerkræopdrættets rentabilitet.
            
         
               (4)
            
            
               Ved Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease (2) er der foreskrevet foranstaltninger, som i tilfælde af et udbrud straks skal gennemføres af medlemsstaterne for at forebygge yderligere spredning af virusset.
            
         
               (5)
            
            
               Ved beslutning 90/424/EØF er der fastsat procedurer vedrørende EF-tilskud til specifikke veterinærforanstaltninger, herunder aktioner af hastende karakter. I henhold til artikel 4, stk. 2, i nævnte beslutning kan medlemsstaterne få EF-tilskud til dækning af visse udgifter i forbindelse med foranstaltninger til udryddelse af Newcastle disease.
            
         
               (6)
            
            
               Ved artikel 3, stk. 5, og artikel 4, stk. 2, i beslutning 90/424/EØF er der fastsat bestemmelser om, hvor stor en andel af medlemsstaternes udgifter der kan dækkes af EF-tilskuddet.
            
         
               (7)
            
            
               Udbetaling af EF-tilskud til aktioner af hastende karakter til bekæmpelse af Newcastle disease finder sted efter reglerne i Kommissionens forordning (EF) nr. 349/2005 af 28. februar 2005 om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (3).
            
         
               (8)
            
            
               Der var udbrud af Newcastle disease i Tyskland i 2008. Tyskland traf i medfør af direktiv 92/66/EØF og artikel 3, stk. 2, i beslutning 90/424/EØF foranstaltninger til bekæmpelse af udbruddene.
            
         
               (9)
            
            
               Tyskland har opfyldt samtlige tekniske og administrative forpligtelser i forbindelse med de foranstaltninger, der er omhandlet i artikel 3, stk. 3, i beslutning 90/424/EØF og artikel 6 i forordning (EF) nr. 349/2005.
            
         
               (10)
            
            
               Den 18. juni 2008 og den 17. juli 2008 indsendte de tyske myndigheder et overslag over de udgifter, der er afholdt til udryddelse af Newcastle disease.
            
         
               (11)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   EF-tilskud til Tyskland
   Der kan ydes EF-tilskud til Tyskland til delvis dækning af landets udgifter til foranstaltninger som omhandlet i artikel 3, stk. 2, og artikel 4, stk. 2, i beslutning 90/424/EØF til bekæmpelse af Newcastle disease i 2008.
   Artikel 2
   Adressat
   Denne beslutning er rettet til Forbundsrepublikken Tyskland.
   
      Udfærdiget i Bruxelles, den 10. februar 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 224 af 18.8.1990, s. 19.
   
      (2)  EFT L 260 af 5.9.1992, s. 1.
   
      (3)  EUT L 55 af 1.3.2005, s. 12.